Novembris

Novembris (no  — 'deviņi') ir gada vienpadsmitais mēnesis. Latviešu mēneša senie nosaukumi ir salnas vai Mārtiņu mēnesis, savukārt lietuviešu senais nosaukums ir graudinis mėnuo, bet mūsdienās — lapkritis. Astroloģijā sākas ar Sauli Skorpiona zīmē, beidzas ar Sauli Strēlnieka zīmē.

Katoļi 1. novembrī atzīmē Visu svēto dienu (t.i., to svēto, kam nav piešķirta sava svinamā diena). Mārtiņi 10. novembrī (katoļiem 11.) ir aptuveni vidus starp rudens un ziemas saulgriežiem. Tika uzskatīti par ziemas sākumu.
Senāk Latvijā 25. novembrī (katoļiem 26.) tika atzīmētas Katrīnas, bet 30. — Andreji. Katrīnas dažās vietās uzskatīja par veļu laika beigām. Mūsdienu Latvijā tiek atzīmēts 11. novembris — Lāčplēša diena un 18. novembris — Latvijas Republikas proklamēšanas diena.

 Svētki 

 Starptautiskie 
 Otrā sestdiena — Lauksaimnieku diena
 10. novembris — Kvalitātes diena
 17. novembris — Studentu diena
 19. novembris — Vīriešu diena
 Trešā ceturtdiena — Pasaules filozofijas diena

 Latvijā 
 11. novembris — Lāčplēša diena
 18. novembris — Latvijas Republikas proklamēšanas diena

 Citu valstu svētki 
 1. novembris — katoļiem Visu svēto diena
 Ceturtā ceturtdiena — Pateicības diena ASV
 Novembra vārda dienas Latvijā 

Latviešu vārda dienu kalendārā novembrī pa dienām apkopoti šādi biežāk Latvijā lietotie cilvēku vārdi:Novembris 2017
datumsvārdidatumsvārdidatumsvārdidatumsvārdidatumsvārdi1.Ikars8.Agra, Aleksandra15.Leopolds, Unda, Undīne22.Aldis, Aldris, Alfons29.Ignats, Virgīnija2.Dzīle, Viva, Vivita9.Teodors16.Banga, Glorija23.Zigfrīda, Zigrīda, Zigrīds30.Andrejs, Andrievs, Andris3.Dagnija, Ērika10.Mārcis, Markuss, Mārtiņš17.Hugo, Uga, Uģis24.Velda, Velta4.Atis, Oto, Otomārs11.Nellija, Ojārs, Rainers18.Brīve, Aleksandrs, Doloresa25.Kadrija, Kate, Katrīna, Trīne5.Lote, Šarlote12.Kaija, Kornēlija19.Betija, Elizabete, Liza, Līze26.Konrāds, Sebastians, Sebastijans6.Leo, Leonards, Leons, Linards13.Eižens, Jevgēņija, Jevģēņijs20.Anda, Andīna, Vigo27.Lauris, Norberts7.Helma, Lotārs14.Fricis, Vikentijs21.Andis, Zeltīte28.Olita, Rita, Vita

 Skatīt arī 
 Novembra klimats Latvijā

 Atsauces